**הפניקס גמא (גמא ניהול וסליקה)** היא חברה המעניקה שירותים פיננסים, אשראי ומימון לחברות ועסקים. הפניקס גמא היא חברת אשראי, וסליקה (מאגד) מובילה וותיקה למגזר העסקי בישראל, המשרתת עשרות אלפי חברות ובתי עסק ומעמידה אשראי בהיקף שנתי של כ-40 מיליארד ש"ח (לשנת 2022). הפניקס גמא היא חברה פרטית בשליטה מלאה של קבוצת הפניקס ואגרות החוב שלה נסחרות בבורסה בתל אביב. החברה משמשת כזרוע האשראי והמימון של קבוצת הביטוח והפיננסים הפניקס. בשנת 2023 כחלק ממיתוג החברה מחדש, גמא ניהול וסליקה שינתה את שמה ל"הפניקס גמא".

היסטוריה
--------

החברה הוקמה בשנת 1998, על ידי קבוצת משקיעים בראשות היו"ר לשעבר אליהו אונגר והמנכ"ל אריאל גנוט, כאשר עיסוקה המרכזי היה ניכיון שוברי כרטיסי אשראי, התאמות כרטיסי אשראי והלוואות לחברות ובתי עסק. החברה הביאה למהפכה בתחום נכיון שוברי האשראי בישראל הן מבחינת הגדלת היקף הפעילות והן מבחינת הוזלת מרווח הריבית לרשתות שיווק ארציות, חברות ובתי העסק בשוק בעשרות אחוזים.

בשנת 2003 ביקשה לאומי קארד לרכוש את החברה, אך לא קיבלה את אישור רשות התחרות, ובשנת 2006 רכשה 20% ממניות גמא. בשנת 2008 רכשה הפניקס 49% מהון המניות של גמא (20% מהון מניות גמא אשר הוחזקו על ידי לאומי קארד ו-29% נוספים). בעקבות חקיקת החוק להגברת התחרות ולצמצום הריכוזיות בשוק הבנקאות בישראל החלה החברה בשנת 2017, להציע גם שירותי סליקת כרטיסי אשראי לבתי עסק כמאגד.
מבחינת רטרוספקטיבה שבוצעה על ידי רשות התחרות ופורסמה בחודש ינואר 2020 עולה כי כניסת גמא כמאגד סליקה לשוק הסליקה הביאה להגברת התחרות בשוק הסליקה, להורדת עמלות הסליקה לבתי עסק ולהפחתה של עשרות אחוזים במרווח סולק ממוצע. בשנת 2021 הפכה גמא לחברה ציבורית אשר מניותיה נסחרות בבורסה לניירות ערך בתל אביב, כאשר קבוצת הפניקס הפכה לבעלת שליטה בחברה ומחזיקה כ-60% ממניותיה.

ביולי 2023 הפניקס הגדילה את אחזקותיה בחברה ועלתה לאחזקה של 74.5% ממניות החברה. באוגוסט 2023 הגישה הפניקס הצעת רכש לרכישת מלוא מניות גמא, ההצעה נענתה בחיוב וקבוצת הפניקס הפכה לבעלת שליטה מלאה בגמא (100%) לפי שווי של כמיליארד ש"ח.

הפניקס גמא מעניקה שירות לכ-15,000 חברות, רשתות שיווק ובתי עסק במגזרי התעשייה המסחר והשירותים ולגופים מוסדיים. לחברה דירוג אשראי Aa3 באופק יציב בדירוג מדרוג. והיקף פעילותה בשנת 2022 עמד על כ-40 מיליארד שקל.

החברה מנוהלת על ידי המנכ"ל אריאל גנוט, ובראשה עומד יו"ר הדירקטוריון ארז יוסף. בחודש אפריל 2024 פרש גנוט מתפקידו ואת מקומו כמנכ"ל תפס בנצי אדירי, לשעבר ראש החטיבה העסקית בבנק הבינלאומי.

תחומי פעילות
------------

הפניקס גמא עוסקת בסליקת כרטיסי אשראי, ניכיון שוברי כרטיסי אשראי, מימון יבוא, מימון ציוד, הלוואות ואשראי לחברת לעסקים לצורכי הון חוזר, צמיחה והתפתחות, הלוואות בערבות מדינה, פקטורינג, ניכיון שיקים, ערבויות פיננסיות לעסקים כנגד ההשכרת נכסים והתחייבויות לספקים. גמא מעניקה גם הלוואות ואשראי כנגד מקרקעין ונדל"ן,ליזמים אנשי עסקים, בעלי עסקים וחברות. בנוסף, מעניקה חברת בת של גמא, קונטרול התאמות אשראי, שירותי התאמות כרטיסי אשראי לעסקים.

קישורים חיצוניים
----------------

* 

* אתר האינטרנט הרשמי של גמא ניהול וסליקה

הערות שוליים
------------

1. ↑  איתן כהן, הפניקס קונה 49% מחברת גמא, באתר ynet, 10 במרץ 2008
2. ↑  אתר למנויים בלבד מירב ארלוזורוב, האיש שנלחם בחברות כרטיסי האשראי, באתר TheMarker‏, 18 בינואר 2018
3. ↑  אתר למנויים בלבד מיכאל רוכוורגר, גמא תשמש כסולק מאגד עבור בתי עסק בעסקות סליקה מול כאל, באתר TheMarker‏, 6 ביולי 2017
4. ↑  בחינה רטרוספקטיבה, 1/2020, באתר רשות התחרות בחינות רטרוספקטיביות של החלטות רשות התחרות
5. ↑  =- פתיחת המסחר בבורסה לניירות ערך בתל אביב
6. ↑  גולן חזני, המייסדים וכלל מכרו, והפניקס עלתה ל־75% אחזקות בגמא, באתר כלכליסט, 9 ביולי 2023
7. ↑  דירוג אשראי גמא באתר מידרוג
8. ↑  גולן חזני, עירית אבישר, בנצי אדירי, ראש החטיבה העסקית בבנק הבינלאומי, ימונה למנכ"ל גמא, באתר כלכליסט, ‏09/042024
9. ↑  30/8/2018 מאקו -"תוכנית חסכון" חדשות ערוץ 2 - ריאיון עם מנכ"ל גמא בנושא זינוק חד בקניות ביולי-אוגוסט
10. ↑  שירות גלובס, ‏גובה הקנייה הממוצע בכרטיס אשראי ירד ב-2011 ב-9%, באתר גלובס, 22 בינואר 2012


| **מניות מדד תל אביב SME60** |
| --- |
| 

|  |
| --- |
| אבגול • אדגר • אוריין • אטראו • אילקס מדיקל • אימאג'סט • אינטרקיור • אל על • אלוט • אלומיי • אלקטרה פאוור • א.מ.ת. מיחשוב • אספן גרופ • אפקון החזקות • אקונרג'י • ארד • בכורי שדה • גמא • דלתא מותגים • הייפר גלובל • ויקטורי • ויתניה • חנן מור • טופ גאם • טיב טעם • טלסיס • טרמינל איקס • כפרית • לוינשטין הנדסה • ליניאג' סל תרפיוטיקס • מבטח שמיר • מגוריט • מור גמל ופנסיה • מור בית השקעות • מיטב • מנועי בית שמש • מקס סטוק • נורסטאר • נטו אחזקות • נקסט ויז'ן • פולירם • פלרם • פנינסולה • פריורטק • צור • צמח המרמן • קבוצת אחים נאוי • קבוצת אקרשטיין • קבוצת חמת • קיסטון ריט • קליל • קמהדע • קרדן נדל"ן • קרור • ריט אזורים • רימון • רימוני • רני צים • שירותי בנק אוטומטיים • תמר פטרוליום |

 |